CESE SUSPENSIÓN PROCEDEMENTOS E SINALAMENTO DOS DE TERMINACIÓN POR IMPOSIBILIDADE SOBREVIDA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/06/2020)

Expediente: 2020023924 Asunto: Tramitación administrativa Estado alarma Trámite: RP cese suspensión procedementos e sinalamento dos de terminación por imposibilidade sobrevida A Presidencia, no exercicio das facultades que lle confire a normativa local vixente, dita a seguinte Ante a situación de emerxencia de saúde pública e pandemia internacional, o Goberno aprobou o Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, que trouxo consigo a suspensión e interrupción dos prazos para a tramitación dos procedementos das entidades do Sector Público e, por conseguinte, na Deputación de Pontevedra. O Real Decreto 537/2020, do 22 de maio, (BOE nº 145/23-05-2020) polo que se prorroga o estado de alarma, determina no seu artigo 9 a reanudación, con efectos desde o 1 de xuño de 2020, do cómputo dos prazos administrativos que fosen suspendidos. Tal circunstancia motiva a adopción dunha resolución administrativa inmediata, en atención á proximidade da data referida, que permita dar unha resposta conxunta á tramitación dos distintos procedementos en curso da Deputación de Pontevedra. Á vista do anterior, de acordo co disposto nos artigos 6 e 10 da Lei 40/2015, de 1 de outubro, do Réxime Xurídico do Sector Público; en uso das facultades orixinarias en materia de réxime interior, servizos e recursos humanos conferidas polo art.34 da Lei 7/1985, do 2 de abril, Primeiro.— Avocación das facultades delegadas. Avócanse as facultades previamente delegadas respecto do alcance da presente resolución, tanto na Xunta de Goberno como nos diferentes deputados e deputadas de área. Segundo.— Reanudación da tramitación ordinaria dos procedementos. Acórdase con data 1 de xuño 2020 deixar sen efecto a Resolución Presidencial nº 2020002869, de 24 de marzo do 2020, pola que se aprobou a “Instrución de Servizo sobre as medidas urxentes e extraordinarias a adoptar na tramitación administrativa dos distintos procedementos na Deputación Provincial de Pontevedra como consecuencia da declaración do estado de alarma polo COVID-19”. Do mesmo xeito, acórdase a partir do 1 de xuño de 2020 reanudar o cómputo dos prazos administrativos suspendidos o 14 de marzo de 2020, salvo o relativo ao réxime de recursos cuxo cómputo prazos reiniciarase. Terceiro.— Convocatorias de axudas ou subvencións publicadas a efectos informativo durante o estado de alarma. Acórdase o inicio do prazo de presentación de solicitudes naqueles procedementos obxecto de publicación das súas bases reguladoras a efectos informativos durante o estado de alarma e que se relacionan a continuación: Cuarto.— Convocatorias de axudas ou subvencións afectadas pola declaración do estado de alarma. Acórdase a reanudación dos prazos de presentación de solicitudes naqueles procedementos con prazo de presentación aberto no momento da declaración do estado de alarma, que se viron afectados pola suspensión de prazos administrativos e que se relacionan a continuación: Quinto.— Convocatorias de programas publicados antes da declaración do estado de alarma e cuxa realización devén en imposible no novo marco derivado da COVID-19. De conformidade co artigo 84.2 da Lei 39/2015, do 1 de outubro, do Procedemento Administrativo Común das Administracións Públicas, acórdase a terminación dos procedementos administrativos vinculados aos programas 2020 que se recollen a continuación, ante a situación provocada pola emerxencia sanitaria derivada da COVID-19, co obxectivo de evitar contaxios entre a poboación, fronte á incertidume da súa evolución e pola imposibilidade de celebrar os devanditos programas coa normalidade habitual, nos termos nos que foron convocadas. Sexto.— Publicidade. Procederase á publicación da presente resolución no Boletín Oficial da Provincia de Pontevedra, así como na sede electrónica desta Deputación, para o seu público coñecemento e difusión. Do mesmo xeito, procederase a realizar as correspondentes comunicacións á Base de Datos Nacional de Subvencións derivadas da presente resolución. Así mesmo, e co fin de acadar a maior garantía para as persoas interesadas, efectuarase un anuncio extractado das convocatorias afectadas pola presente Resolución en dous dos diarios de maior tirada da provincia. Sétimo.— Efectos. Esta resolución producirá plenos efectos o día 1 de xuño de 2020, sen prexuízo da publicidade antes sinalada. A PRESIDENTA. O SECRETARIO. Asinado dixitalmente na data que figura ao marxe.